**HANKINTASOPIMUS: DIALOGISTEN KESKUSTELUJEN FASILITOINTI**

1. **SOPIJAPUOLET**

Asiakas: **Oikeusministeriö**

Y-tunnus: 0245974-7

Osoite: PL 25, 00023 VALTIONEUVOSTO

Asiakkaan yhteyshenkilö sopimusasioissa ja yhteystiedot:

projektipäällikkö Liisa Männistö, liisa.mannisto@om.fi, p. 0295 150231

Toimittaja:

Y-tunnus:

Osoite:

Toimittajan yhteyshenkilö sopimusasioissa ja yhteystiedot:

# SOPIMUKSEN TAUSTA

Tämä hankintasopimus perustuu Asiakkaan tarjouspyyntöön (28.7.2017) ja sen perusteella tehtyyn hankintapäätökseen (xx.8.2017).

Tämän hankintasopimuksen lisäksi sopijapuolten välisessä suhteessa sovelletaan JYSE 2014 PALVELUT -ehtoja.

# SOPIMUKSEN KOHDE JA PALVELUN SISÄLTÖ

Tämä sopimus koskee dialogisten keskustelujen suunnittelua ja fasilitointia kolmessa (3) paikallisessa demokratiatapahtumassa [sekä yhden (1) vuorovaikutteisen kyselytunnin yhteydessä] oikeusministeriön koordinoiman *Suomi 100 – Suomalaisen demokratian tulevaisuuskeskustelut* -hankkeen puitteissa. Sopimuksen kohteena oleva palvelu on määritelty tarkemmin liitteessä 1.

# HINNAT

Palvelun hinta on seuraava:

# PALVELUN TUOTTAMINEN

## Sopijapuolten velvoitteet

###### Asiakkaan ja Toimittajan velvoitteet kuvataan tässä hankintasopimuksessa liitteineen ja JYSE 2014 PALVELUT -ehdoissa.

## Palvelun tuottamiseen käytettävä henkilöstö

Toimittajan palvelun tuottamiseen käyttämä henkilöstö on kuvattu liitteessä 2.

## Alihankkijat

Toimittajan käyttämät alihankkijat on kuvattu liitteessä 3.

## Palvelun toimitusajat ja -paikat

Palvelun toimitusajat ja -paikat ovat seuraavat:

Suunnitelma palvelun tuottamisesta on toimitettava Asiakkaalle sähköpostitse 31.8.2017 mennessä.

Dialogiset keskustelut toteutetaan oikeusministeriön järjestämien demokratiatapahtumien [ja vuorovaikutteisen kyselytunnin] yhteydessä seuraavasti:

* pääkaupunkiseutu xx.10.2017
* Pietarsaari xx.10.2017
* saamelaisten kotiseutualue xx.10.2017

[- Helsinki xx.11.2017]

## Palvelun kieli

Asiakasrajapinnassa tapahtuva työskentely ja yhteydenpito tapahtuu suomen kielellä.

Dialogiset keskustelut toteutetaan ja raportoidaan paikkakunnasta riippuen suomen tai ruotsin kielellä.

# RAPORTOINTI

Toimittaja tuottaa Asiakkaalle seuraavat raportit:

* yhteenveto demokratiatapahtumissa toteutetuista dialogisista keskusteluista

[- yhteenveto vuorovaikutteisen kyselytunnin yhteydessä toteutetusta dialogisesta keskustelusta]

Raportit tulee toimittaa Asiakkaalle sähköpostitse viimeistään kolmenkymmenen (30) päivän kuluessa tämän sopimuksen kohteena olevan palvelun hyväksytystä suorittamisesta.

# LASKUTUS JA MAKSUEHTO

Asiakkaan laskutusyhteystiedot:

Verkkolaskuosoite/OVT-tunnus: 003702459747017

Verkkolaskuoperaattori: OpusCapita Group Oy

operaattorin välitystunnus on 003710948874

Y-tunnus: 0245974-7

ALV-tunnus FI02459747

Viite: DKY/15001-DKY000-17-003

Mikäli toimittajalla ei ole käytössään järjestelmää, jolla tuottaa verkkolaskuja, verkkolaskun tekemiseen ja lähettämiseen voi käyttää valtion tarjoamaa maksutonta verkkolaskutuspalvelua. Palveluun kirjautuminen tapahtuu ja sen käyttöön liittyvät ohjeet löytyvät osoitteesta [www.valtiokonttori.fi/verkkolaskutus](http://www.valtiokonttori.fi/verkkolaskutus).

Oikeusministeriö vastaanottaa verkkolaskujen mukana myös sähköisessä muodossa olevia laskuihin liittyviä liitteitä. Muu materiaali lähetetään osoitteeseen: Oikeusministeriö/DKY, PL 25, 00230 VALTIONEUVOSTO.

Lisätietoja verkkolaskujen vastaanotosta saa sähköpostitse osoitteesta talousyksikko.om@om.fi.

Verkkolasku erääntyy maksettavaksi 21 päivän kuluttua hyväksyttävän laskun saapumisesta. Jos palveluntuottaja laskuttaa Asiakasta paperilaskulla, lasku erääntyy maksettavaksi 30 päivän kuluttua hyväksyttävän laskun saapumisesta.

Toimittaja on oikeutettu laskuttamaan sovitut maksut, kun palvelu on kokonaisuudessaan suoritettu. Laskussa on oltava erittely laskutuksen perusteista.

# TÄSMENNYKSET JYSE 2014 PALVELUT -EHTOIHIN

## Omistus- ja immateriaalioikeudet (JYSE 2014 PALVELUT kohta 20)

Kaikki tämän sopimuksen perusteella syntyneet lopputulosaineiston siirrettävissä olevat tavaramerkkioikeudet, teosten tekijänoikeudet, lähioikeudet sekä oikeudet käyttää henkilön kuvaa ja nimeä sekä muut immateriaalioikeudet siirretään kokonaan yksinomaan Asiakkaalle ilman ajallista tai välinerajausta, jolleivät osapuolet kirjallisesti toisin sovi.

Asiakkaalla on oikeus muuttaa lopputulosaineistoa, ei kuitenkaan tekijää objektiivisesti arvioiden loukkaavalla tavalla tai tämän liike- tai ammattisalaisuuksia paljastaen. Asiakkaalla on oikeus saattaa lopputulosaineisto yleisön saataviin toisessa teoslajissa.

Asiakas saa omistusoikeuden kaikkeen Toimittajan Asiakkaalle tämän sopimuksen perusteella tuottamaan lopputulosaineistoon käytettäväksi Asiakkaan toiminnassa.

Toimittaja hankkii ja siirtää Asiakkaalle kaikki tarvittavat siirrettävissä olevat kolmansille kuuluvat käyttöoikeudet, luvat ja suostumukset, käsittäen muun muassa oikeudet käyttää kuvia ja muita tarvittavia immateriaalioikeuksia, elleivät osapuolet kirjallisesti toisin sovi.

Asiakas saa kaikki siirrettävissä olevat oikeudet tämän sopimuksen perusteella syntyneisiin Asiakkaalle tehtyihin lopputuloksiin, elleivät osapuolet kirjallisesti toisin sovi.

Asiakkaalla on oikeus luovuttaa lopputulokset kolmannelle osapuolelle käytettäväksi Asiakkaan tai Asiakkaan yhteistyökumppaneiden toimintaa varten *Suomi 100 – Suomalaisen demokratian tulevaisuuskeskustelut* -hankkeen puitteissa.

Asiakkaalla on oikeus luovuttaa lopputulokset kolmannelle osapuolelle, jolle Asiakkaan tehtävät siirtyvät.

Toimittaja ei saa käyttää tämän sopimuksen perusteella Asiakkaalle tuotettua lopputulosaineistoa kolmansien kanssa tehtävissä projekteissa, mainoksissa tai muussa toiminnassa, elleivät osapuolet kirjallisesti toisin sovi.

Toimittajan palveluntuottamisessa käyttämien Toimittajan menetelmien, tekniikoiden, ohjelmistojen, mallien ja vastaavien sekä palvelun aikana syntyvän osaamisen ja tietotaidon omistus-, tekijän- ja immateriaalioikeudet säilyvät Toimittajalla, paitsi siltä osin, kun palvelun aikana syntyvä osaaminen ja tietotaito on kehitetty yhdessä Asiakkaan tai Asiakkaan nimeämän yhteistyötahon kanssa, jolloin kyseisen osaamisen ja tietotaidon omistus-, tekijän- ja immateriaalioikeudet kuuluvat sopimusosapuolille yhteisesti.

# SOPIMUSMUUTOKSET

Kaikki muutokset tähän hankintasopimukseen on tehtävä kirjallisesti paperisella asiakirjalla ja molempien sopijapuolten on se allekirjoitettava.

# SOPIMUKSEN LIITTEET JA NIIDEN PÄTEMISJÄRJESTYS

###### Hankintasopimuksen kuuluvat seuraavat liitteet. Sopimuksen ja sen liitteiden sekä JYSE 2014 PALVELUT -ehtojen tul­kintajärjestys määräytyy seuraavasti:

###### Hankintasopimus liitteineen:

# Hankinnan kohteen kuvaus (tarjouspyyntö liitteineen)

# Nimetyt asiantuntijat

# Alihankkijat

# JYSE 2014 PALVELUT -ehdot

###### Jos sopimusteksti ja liiteasiakirjat ovat ristiriidassa keskenään, sopimusteksti on ratkaiseva. Sopimukset ja liiteasiakirjat pätevät niiden numerojärjestyksessä.

# SOVELLETTAVA LAKI JA ERIMIELISYYKSIEN RATKAISEMINEN

JYSE 2014 PALVELUT -ehtojen kohdassa 24 on määrätty sovellettavasta laista ja erimielisyyksien ratkaisemisesta.

# SOPIMUKSEN VOIMAANTULO JA SOPIMUSKAPPALEET

Tämä hankintasopimus tulee voimaan molempien sopijapuolten allekirjoi­tettua sopimuksen.

Sopimuksen voimassaolo päättyy ilman erillistä irtisanomista, kun sopimuksen mukaiset toimeksiannot on toteutettu ja sopijapuolten velvoitteet on kokonaan täytetty.

Tätä sopimusta on tehty kaksi (2) kappaletta, yksi (1) kummallekin sopijapuolelle.

# ALLEKIRJOITUKSET

Paikka Paikka

pp.kk.2017 pp.kk.2017

**Asiakas** **Toimittaja**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[nimenselvennys] [nimenselvennys]

[tehtävänimike] [tehtävänimike]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[nimenselvennys] [nimenselvennys]

[tehtävänimike] [tehtävänimike]